60-те години на 19-ти век, Гражданската война е в разгара си.
По това време медицината още е в епохата на мрачното Средновековие.
Не се знаело нищо за бактериите. Болницата била място, където умираш.
Една млада жена, Елън Уайт, получава видение,
за което твърди, че идва от Бога.
То носи нова концепция за здравето и лечението.
Това става един от основополагащите камъни за една нова,
родена в Америка, религия - на Адвентистите от Седмия ден.
Днес, адвентистите притежават някои от водещите болници в страната.
Един от основните методи, чрез които искахме да пишем историята,
беше да построим болница за обществото ни, но и за бъдещето.
Изследват най-новите постижения в областта на медицината.
За тренираното око, той има аневризма - точно тук.
Правят нововъдения в областта на сърдечната трансплантация при бебета.
Фактът, че можем да извадим сърцето му навън
и да поставим ново сърце, това е чудо.
Подхождат към здравето и лечението чрез упражнение на тялото, ума и духа.
Дори учебният процес в медицинските училища се променя
и започва да включва все повече холистични елементи.
Иронията е в това, че адвентистите, които вярвали в близкия край на света,
в момента са сред най-здравите и дълголетни хора на планетата.
"Аз съм млад - на 98 години."
Те живеят между 5 и 10 години повече и това е заинтригуващо.
АДВЕНТИСТИТЕ
На около 1 час източно от Лос Анжелис,
се намира Лома Линда.
Територия, собственост на Адвентната църква,
с медицински център от световна значимост
и университет, фокусиран върху здравето и медицината.
Лома Линда попада в центъра на светновното внимание през 1984г.,
когато д-р Ленърд Бейли присажда сърце от маймуна
и така спасява живота на умиращо дете.
Детето става известно като "Бейби Фе".
По това време операцията предизвиква много противоречия.
Срещнахме сериозна съпротива, дори в нашите среди.
Имаше много хора, които не бяха съгласни
да се представяме по този начин пред света;
не бяха сигурни, че това е правилният подход.
Уважавам Лен много за това,
че не допусна никой да го отклони от пътя му.
Вярвам, че раните, които Лен понесе по това време,
го превърнаха в човека, който той е сега.
Днес д-р Бейли и хирурзите в Лома Линда
извършват средно по 24 сърдечни трансплантации годишно.
Но Лома Линда и адвентното общество като цяло,
отново попадат в челните заглавия.
В САЩ има около 1 млн адвентисти.
Повече от 100 000 от тях са били обект на дългосрочни проучвания,
субсидирани от държавата,
с цел да се открие как адвентистите успяват да живеят по-дълго.
Доказано е, че само около 10% от това колко дълго ще живеем,
зависи от гените ни.
Останалите 90% зависят от начина ни на живот.
Дан Бютнър провежда проучване за сп. "NаtiоnаI Gеоgrарhiс",
което по-късно прераства в бестселър - "Сините зони".
То определя Лома Линда, като едно от малкото места по света,
в които хората живеят по-дълго и здравословно.
Работих в сътрудничество с Националния институт по остаряването,
както и няколко учени от Харвард.
Те ни свързаха с хора, които проучват здравословния живот на адвентистите -
това е един златен стандарт.
Срещнах се с хора, които са изследвали живота на адвентистите
в продължение на десетилетия.
Проучванията показваха, че членовете на църквата,
които най-стриктно спазват предписанията на църквата,
живеят с около десетилетие повече от останалите американци.
Но тук не става въпрос просто да се живее по-дълго.
Могат ли последните години да бъдат щастливи и продуктивни?
Елсуърт Уеръм спокойно може да бъде рекламно лице на Лома Линда
и адвентния начин на живот.
Той държи да върши по-голяма част от домашните си задължения сам.
Но това, което продължава да удивлява, е неговата работа.
На 95 г., д-р У еръм все още може да бъде открит
почти всеки ден в операционната - не като пациент,
а като много ценен член на екип, провеждащ сърдечни операции.
Докато станах на 76 бях главен хирург. След това започнах да асистирам.
Има седмици, в които асистирам в 5-6 сърдечни операции.
Разбира се, да асистираш не е трудно, след като сам си правил операции,
това е най-лесното, което някога съм правил.
Елсуърт Уеръм беше икона, когато бях студент тук преди З5 години
и продължава да бъде.
Ценен е не толкова неговият технически опит, колкото личността му.
Ако провеждате сърдечносъдова операция,
ще видите много добре резултата от хранителните навици.
Ако искате да живеете дълго и да сте здрави,
по-добре наблегнете сериозно на растителната храна."
Хората често ме питат за стреса
и влиянието му върху сърдечносъдовите заболявания.
Казвам им: "Да, това е една приятна теория,
че стресът ви е причинил сърдечен проблем.
Но всъщност, най-вероятно, причината е дошла
някъде от вашата чиния.
В медицинските среди вече се приема,
след всички изследвания, на които са били обект адвентистите,
че те живеят по-дълго - от връстниците си, по-дълго от хората,
които живеят в близките им градове, по-дълго дори от съседите си.
В началото, изследванията на адвентистите се съсредотачават
върху специфични навици в техния начин на живот.
Открива се, че понеже са вегетарианци, те ядат повече ядки.
И оттам, в началото на 90-те години всички започват да призовават:
"Нека ядем орехи и бадеми!" Това е добре като за начало.
Но при адвентистите нещата са много по-холистични.
Става дума за цялостен вегетариански начин на живот,
което включва плодове, зеленчуци, пълнозърнести храни.
Но и нещо повече.
Те вярват в силното чувство на привързаност към общността.
Аз съм на 98 години, благословен съм, защото имам църковно семейство.
Тук изпитвам удовлетворение - мисля, че това много помага.
Те вярват в упражненията.
Идвам пет пъти седмично. Не ям месо от почти 40 години.
Вече съм на повече от 70 г., всъщност малко повече.
Когато си между хора, които не пушат,
не пият, ти променяш начина си на мислене.
Много хора идват при нас за протонна терапия.
И те идват докато са тук за З месеца или повече.
Идват редовно, много от тях.
Протонната терапия е най-често за хора, които страдат от някаква форма на рак.
Те идват в Лома Линда за месец или повече.
Подлагат се на ежедневни процедури с протонен акселератор -
това е революционен процес, при който се разделя атомът.
Това спомага за по-точното локализиране на източника на рак.
Ето един от парадоксите в културата на адвентистите -
от една страна е църквата - за религия,
основана от жена, живяла през 19 в. - Елън Уайт.
Това е религия, която според своето собствено описание
е доста консервативна -
с традиционно библейско разбиране за Сътворението
и твърда увереност във Второто пришествие -
повторното идване на Христос на земята.
Същевременно, от другата страна, адвентистите разполагат
с най-модерните технологии
в областта на медицината и холистична помощ.
Смятам, че това, което прави Лома Линда едно уникално място,
е опитът да се прокара мост между вяра и наука.
Тук ние виждаме вярата като важна част от науката -
тя насочва и дава нови сили на науката, а не е нещо,
което се опитваме да прикрием, или от което да се отървем.
Обичайте се един другиго,
прощавайте си, грижете се един за друг, подкрепяйте се -
това е посланието на целия Нов Завет.
Взимаме Библията много насериозно.
Мисля, че не сме по-консервативни от повечето хора.
Имаме консервативен начин на живот.
Но не толкова консервативен, колкото е бил едно време.
Повечето хора имат много замъглена представа за това,
какво е да си адвентист.
Признавам, че не знам почти нищо за Адвентната църква.
Чувал съм за тях, но изобщо не знам каква е историята им.
Май нямам никаква представа!
Ние се определяме като християни, като протестанти.
Чувал съм за тях, но не знам в какво вярват.
Адвентистите не пият алкохол, не пушат.
- Вие да не сте мормони
Вие да не сте ония, които хлопат на вратата и продават разни книги?
- Не, ние не сме мормони! - А в какво вярвате?
- Вярваме, че Исус ще дойде отново.
Мисля, че спазват еврейската традиция и вярват, че седмият ден е Събота.
Често иронично ни описват като хора, които очакват
скорошното завръщане на Христос, но същевременно правят
най-различни неща за подобряване на живота тук
и се опитват да го правят по-позитивен.
Тази идея за позитивизма става още по-иронична,
като се има предвид, че адвентистите възникват като религия
в резултат на историческо събитие отпреди повече от век и половина -
по-късно наречено "Голямото разочарование".
Данайл има видение от Господа. Той казва: "Аз се уплаших
и паднах на лицето си; а Той ми рече: Разбери, сине човешки;
защото видението се отнася до последните времена."
В средата на 19-ти век, един баптистки проповедник,
Уилъм Милър, проповядва из цялата страна,
че Христовото завръщане е съвсем близо. Десетки хиляди му повярвали.
Основният текст, върху който Милър
развива апокалиптичните си беседи, е Даниил 8: 14
"До две хиляди и триста денонощия; тогава светилището ще се очисти."
Той смятал, че светилището е Земята - и че тя ще се прочисти чрез огъня
на Второто пришествие.
Последователите на Милър изчислили, че прочистването ще се осъществи
на една определена дата - 22 октомври 1844.
Една от тези, които идват да слушат Милър, е млада жена
на име Елън Уайт.
По това време, Елън Уайт - моята пра-прабаба,
и цялото семейство ходят да слушат.
Всички били страшно впечатлени. Били удивени от неговата прямота,
библейски познания, разбирането му на пророчествата и способността му
да обяснява нещата кратко и ясно.
Когато 22 октомври наближил,
верните последователи се подготвили да посрещнат своя Бог.
Фермерите изоставяли своята реколта и стада.
Собствениците на магазини оставяли бизнеса си.
Други просто раздавали всичките си пари.
В тази нощ, хората се събрали и чакали да се срещнат със своя Бог.
Но на следващата сутрин, Елън Уайт
и останалите се събудили, а светът си бил същия.
Тя вярвала от все сърце, че Исус идва.
В писанията си тя казва: "Върнах се вкъщи и плаках горчиво."
Мисля, че разочарованието на тези истински вярващи е било безгранично.
Разбира се, около местата им за богослужение
се събирали тълпи от хора, които им се подигравали
и допълнително засилвали нещастието им.
По това време терминът "Голямото разочарование"
бил широко разпространен сред адвентистите.
Това е една реалност, която, струва ми се, продължава да съществува
сред вярващите и днес.
Той не дошъл.
Мисля, че това засилва още повече цялата идея за важността на тялото.
Бог не се върнал, но ние имаме един другиго, а Бог казва,
че е с нас, в това тяло."
Когато Елън Уайт се опитвала да разбере какво означава
това разочарование, тя имала видения.
Твърди се, че по време на целия си живот,
тя е имала над 2000 видения,
за които адвентистите вярват, че идват директно от Бога.
Тези видения спомагат да се начертае пътя за развитие на новата църква.
Тя често припадала на пода. Поставяли възглавница под главата й.
Изглеждала в безсъзнание. Установявали, че не диша.
След това тя се възстановявала
и започвала да разказва какво е видяла.
През 186З, тя получила това, което в моите среди се знае
като "главно видение за здравето".
То препоъчва едно много по-дълбоко посвещение на
физическото здраве и разбирането за тясната връзка
между телесното здраве и духовната цялост.
Това видение за здравето било доста всеобхватно.
Там се говорело за растителна диета, за нуждата от слънчева светлина,
от упражнения, чистота, за необходимостта от намаляване
на захарта и увеличаване на зеленчуците и фибрите в храненето.
Но за ранните адвентисти, това била голяма промяна
в начина на живот, дори за самата Елън Уайт.
Любимата й храна били месото и белия хляб.
Видението идва по време, когато продължителността на живота
е малко над 40 години, а докторите получавали диплома
със съвсем малко учене, или дори без да учат.
Състоянието на медицината било ужасяващо.
С две думи - трябвало да внимаваш!
най-често ще ти предпишат лечение с наркотични вещества,
кръвопускане или лечение с пиявици,
дори - пушене, ако имаш проблем с кашлицата.
На практика, най-популярното лечение било:
"Ако започнеш да кашляш, пуши по 2 цигари."
Медицината в средата на 19 в. се основавала на балансиране
на течностите в организма.
Кръвопускането било - сещате се - ако температурата на тялото ти
е твърде висока, просто оставят да ти изтече около половин литър кръв.
Ако това не подейства, тогава - 1 литър.
Тогава вече може да ти дадат и някое лекарство, което обикновено
съдържало главно арсен и живак, които буквално разтърсвали организма ти.
Богатите по това време никога не ходели в болница.
При тях идвал лекар на посещение. Не се знаело нищо за бактериите,
затова хората в болниците обикновоно умирали.
Въпреки масовото недоверие в болниците, през 1866, З години след създаването си,
новата адвентна църква открива
"Западния Център за Здравна реформа", в Батъл Крийк, Мичиган.
Той веднага започнал да привлича посетители,
защото там умирали много малко хора.
Скоро, един брилянтен млад хирург, Джон Харви Келог,
чието медицинско образование се спонсорирало от Елън Уайт,
станал директор на болницата.
Той променил името й на "Санаториум Батъл Крийк".
През следващия половин век,
базирайки се на адвентния подход към медицината
и здравословния начин на живот, той изградил цяла империя.
Келог бил човекът, който създал думата "санаториум".
Той искал да има място, където хората да идват,
за да разберат как да оздравеят и да останат здрави.
Хората се наслаждавали на свеж въздух, слънце, разхождали се.
Той много добре разбирал ползата от природните лечебни средства,
които може да се открият в околната среда.
Съчетавал най-доброто от науката с най-доброто,
което може да се вземе от природата
и на практика постигнал революция в грижата за здравето по това време.
В течение на годините, репутацията на Келог като ексцентрична личност
се засилвала от стремежа му да търси все нови и нови
начини да "впрегне" природата в помощ на здравето.
Експериментирал с хидротерапия и лечение с нагряване.
Редица знаменитости започнали да идват в Батъл Крийк,
включително президентът Уилям Хауърд Тафт,
крал Едуард, изобретателят Томас Едисон, пилотът Амелия Иърхарт.
По това време санаториумът на Келог
бил най-голямото здравно учреждение на света.
Богаташите идвали, защото искали да се почувстват по-добре.
Било нещо много практично:
"Знаем, че адвентистите осигуряват нещо, което го няма никъде другаде."
Това била голяма благодат за адвентната здравна мрежа.
Адвентните санаториуми започнали да се множат из цялата страна.
Когато в началото на 20 в. санаториумът в Батъл Крийк изгорял до основи,
Келог поискал да го изгради наново в много по-голям мащаб.
Започнали да възникват спорове между силния Келог и църковните лидери.
Той патентовал производството на фъстъчено масло,
вдъхновил нацията да започне да се упражнява повече,
и заедно с брат си, създават патентована марка,
синоним на индустрията за производство на закуски.
Накрая, Джон Харви Келог напуска църквата,
но вече е подпомогнал адвентния подход към здравето и създаването
на уникални здравни учреждения да станат широко известни.
Болницата във Флорида приема около 110 000 пациента на година.
В амбулаторията и спешното отделение се грижим за 1 млн пациента годишно
и извършваме операции на повече от 150 000 души.
Приемаме най-много пациенти на територията на САЩ.
Болница Флорида не е само една болница, а система
от 7 центъра в област Орландо.
Най-новият проект е крило с 400 легла, с изглед към езеро,
където лечебната сила на природата
се комбинира с медицина от най-висша степен.
Нарича се Гинсбърг Тауър, на името на голям дарител.
Знаех, че това е адвентна болница, самият аз изповядвам юдаизма.
Исках да съм сигурен, че когато вляза в болницата,
служителите там ще искат да ме излекуват,
а не да ме приобщят към тяхната вяра.
Тук се извършват повече сърдечни операции
от всяко друго място в САЩ.
Предполагам, че един ден самият аз може да получа инфаркт.
Бих искал тогава да бъда точно тук, в тази сграда.
Чудесно е, че това крило на болницата го има.
Моля се на Бог, никога да не ми се налага да го посетя като пациент.
Всяка болница в Америка има един голям проблем -
никой не иска да ходи там.
Как тогава да промениш здравето на Америка,
ако си последното място, което хората биха посетили
и първото, от което биха си тръгнали?
Трябваше да се измисли нещо по-добро.
Затова се опитахме да създадем място, където можем да лекуваме
цялостно човека през целия му живот - както в болест, така и в здраве.
Идеята за болницата като място за посещение и в болест и в здраве,
е вградена в оригиналния замисъл на една от най-уникалните части
на болница Флорида -"СеIеbrаtiоn НеаIth " ("Празнуване на здравето").
Отворена през 90-те години на 20 в., тя е здравният център на общността,
също известна като СеIеbrаtiоn.
Първоначално сградата е създадена от компанията Дисни като модел за 21 в.
По-късно оттам компанията се свързват с адвентистите
за създаването и оформянето на нова болница.
В цялостната архитектура на сградата е вплетено чувството на благоденствие.
Обикновено, когато наближаваш болницата, ти вече се чувстваш по-зле,
отколкото когато си тръгвал за натам.
Искахме хората да започнат своя възстановителен процес
или здравословно преживяване,
още от момента, в който паркират колата си.
Затова, когато погледнеш сградата, ти се чувстваш по-скоро
като в СПА-център, отколкото в болница.
Още преминал входа, който те наричат "главната сцена",
фокусът вече е върху това да се чувстваш здрав.
Има басейн и фитнес център, които се използват от пациентите,
лекарите и персонала, както и от общността.
Но "зад кулисите", СеIеbrаtiоn приема очертанията на традиционна болница.
Тук, идеята за общност, характерна за повечето религии,
е вплетена в грижата за здравето.
Лекарите често водят със себе си цял екип
по време на сутрешните си визитации.
Имаме проповедник, специалист по белодробни заболявания,
диетолог, физиолог...
Бройката на екипа може да варира от 10 до 20 души.
Екипът ни позволява да осигурим по-пълноценна грижа за пациента.
Така впрягаме познанията на различни хора.
Идеята за общност също подпомага пациентите да напредват
в собственото си възстановяване.
Научно е доказано, че хората се справят по-добре,
когато са в общност.
С напредъка на технологиите ставаме все по-изолирани,
но все пак, общуването с хора,
особено хора, преживяли нещо, подобно на теб,
ти дава чувство на надежда.
- Ние ви осигуряваме транспортиране до колата ви,
затова няма защо да се притеснявате за това.
- Надявах се да кажете това, обичам съпруга си,
но той не е от най-вежливите хора.
Когато виждаш някой, който е претърпял по-сложна процедура от теб
и е работил два пъти повече от теб и въпреки това, не може достигне
дори до твоето състояние, започваш да се срамуваш,
че самият ти не вършиш нищо.
Браво!
Мария, Бог е с теб, благословена си ти между жените и благословен
е плодът на утробата ти - Исус.
Лекарите все повече започват да осъзнават, че има много неща,
които не знаят за човешкото тяло.
Не знаят много неща за лечението и мисля, че точно тук духовността
си казва тежката дума. Те знаят, че ако пациентът се чувства привързан
към други хора, това му помага в лечението, но те не разбират
как става това на практика.
Как то въздейства на имунната система? И това малко ги нервира.
Те винаги искат да знаят точно как фунционират нещата.
Може би е достатъчно да знаеш, че нещо помага на пациента
да се чувства по-добре, намалява напрежението му и това е.
Линда Линч е капелан в болница Флорида.
В една система, която вярва във взаимовръзката между тяло, ум и дух,
нейната област е духа, занимава се главно с жени и деца.
Работи много и с бременни жени.
Смятам, че една от основните ми цели, е да им помогна да се отпуснат,
да дойда при тях като представител на болницата,
а също и като представител на Бога.
Моето присъствие трябва да им донесе спокойствие,
чрез което да имат сили да продължат нататък."
Довечера Йоланда Робинсън ще роди третото си дете.
Това найстина е един безценен подарък за всяка майка.
Ако майката и бебето са здрави, си тръгват след не повече от 48 часа.
Но някои раждания са по-сложни.
Ники Флойд си чупи гръбнака при катастрофа,
когато е бременна в 40-тата седмица.
Бебето се изражда с цезарово сечение и незабавно се прехвърля
в неонаталното интензивно отделение.
Когато видим страданието на дете,
започваме да си задаваме въпроси за това, какво е да си човек.
Когато виждаш тези най-малки и нежни човешки същества
които са все още в процес на изграждане -
първо 0,5 кг, после стават 1 кг и т.н.,
установяваш нашата безпомощност и уязвимост.
Много рядко при нас попада бебе,
което да е в нормално тегло, т.е. З кг и повече.
Красива малка госпожице... Всичко е найстина прекрасно!
Тя се справя много добре. Слава на Бога! Какво чудо!
Чудесно е да виждаш баща й така, да виждаш колко дълбоко
е развълнуван да види дъщеря си за първи път -
едно лице, което никога досега не се е появявало на света.
Поразително е да съпреживяваш най- интимните моменти в живота на хората -
това е едно чудо - тяло, ум и дух.
Ще се събудиш ли? Хайде, ставай! (Роуз Грейс - 2 кг)
Но понякога тези интимни моменти може и да са много болезнени.
Едно поколение след Бейби Фе,
д-р Леонард Бейли ръководи интензивното отделение,
където децата изчакват за сърдечна трансплантация.
Процедурата винаги е сложна, но проблемът не е опитът,
а наличието на донор на сърце.
Затова в интезивното отделение ставаш свидетел на истории
с щастлив завършек, но и на истории, в които изходът все още е неизвестен,
защото 1 от 4 деца умира, докато чака донор.
Преди 7 години д-р Бейли трансплантира сърце на Гейл.
В резултат на операцията, днес той е жив и здрав.
- Някой смени сърцето ми. - Някой поправи сърцето ти?
- Знаеш ли кой е доктора, който смени сърцето ти?
- Той! - Д-р Бейли? - Да!
Днес, по странно стечение на обстоятелствата,
д-р Бейли и екипът му ще оперират 5-месечния
брат на Гейл, Дейвид.
Той се нуждае незабавно от ново сърце, което все още не е намерено.
Това бебе вече е на ръба.
Дейвид започва да умира малко по малко.
Страхувам се, че ако по някакъв начин не успеем да го задържим още малко
в списъка на чакащите, ще го изгубим.
Много хора казват - това ви се е случвало и преди,
сигурно ви е по-лесно.
Но не е, найстина не е по-лесно.
Той се бори за живота си всеки ден. Той е борец.
Как можеш да оставиш детето си в болницата,
да се обърнеш и да си тръгнеш?
Това може да е деня, в който виждат детето си за последно.
По време на операцията бебето почти умира.
Когато виждаш как детето ти се бори всеки ден за живота си,
то сякаш ти казва: "Моля ви, не спирайте, не бъдете тъжни,
аз продължавам да се боря." Затова, ние няма да се предадем.
Няма да се предадем.
В момента, може би, съм в най-добрата форма на живота си,
тичам по 50-60 км на седмица,
карам колело, ходя на фитнес, внимавам с какво се храня.
Брет Трой бил много изненадан, когато докторът му се обадил
да му даде резултатите от тестовете.
"Трябва да дойдеш, защото имаш положителен резултат
за рак на простатата."
Първите ми думи бяха: "Майтапиш се!" Защото не го очаквах на 41 години!
Ракът не проявява дискриминация.
Той не се интересува кой си, или на колко години си.
Брет започва да проучва най-новите методи за лечение на простата
и кандидатства за доброволец в една от най-модерните процедури.
Очевидно, в днешно време в САЩ се работи чрез роботика.
75% от операциите на простатата се извършват чрез роботи.
Д-р Випул Пател, от болница СеIеbrаtiоn,
е сред най-големите хирурзи, работещи с роботизирани системи.
Днес, операцията, която ще извърши на Бред Трой,
ще се наблюдава от 500 лекари в конферентния център в Орландо,
както и от лекари от Италия и Корея.
Извън операционната съм. Уредът ми за управление също е отвън.
Вътре са екипът ми, пациентът, всички лекари, сестри.
За мен е много по-отпускащо, много по-ефикасно е, да стоя отвън.
Ключът е да виждаш по-добре и да си сръчен в ограничени пространства.
Това беше проблемът с откритата хирургия.
Много е трудно да видиш простатата, всичко е покрито с кръв,
да предпазиш нервите, отговарящи за сексуалните функции
и да отстраниш рака.
Идва въпросът - ще ни заменят ли роботите?
Може би. Вижте какво става при военните.
Днес на бойното поле има около 9 000 робота.
Уредът за роботизирана операция
всъщност е вложение на стойност няколко милиона долара.
Когато става дума за нови технологии винаги е трудно да се вземе решение.
Те би трявало да могат да променят завинаги грижата за здравето,
да направят здравеопазването по-сигурно, да го опростяват,
и да го правят по-евтино.
Вече започват да се виждат връзките между тазовата кост,
пикочния мехур и простатата.
Тук, в СеIеbrаtiоn, подготвяме повече от 6 000 лекари годишно, за работа
с възможно най-безвредните техники.
Разполагаме с експерти, които обичат да обучават
и да споделят знанията си,
и сме убедени, че не губим нищо от това.
Всъщност, така само печелим.
Нашата работа като хирурзи, е да продължим да развиваме
тези техники.
Мога да ви кажа, че дори сега, след повече от З 000 случая,
аз продължавам да се уча.
Браво, Вип! Всички трябва да го поздравим.
найстина много добра работа, Вип!
Смятам, че следващият етап ще бъде дистанционната хирургия.
Вече започвам да се отдалечавам все повече и повече,
но продължавам да съм свързан директно.
За да е найстина дистанционно, трябва да се свържа оттук,
например с Африка или Корея, където някои се нуждае от операция,
и да извърша операцията оттук.
Пател може да извърши по 5 операции на ден, по 20 на седмица,
би могъл да го прави с пациенти от Калифорния до Орландо.
Разбира се, че съм "За!", стига да имат необходимите компютри, които не биха
се развалили в неподходящ момент.
Два месеца след операцията, Брет тренира за състезанието
"Железният човек на Флорида".
Както виждате, можем да надникнем през кожата, до мускулите,
чак до кръвоносната система и костите.
Правим разрез в главата тук, навеждаме малко, ето така.
Ето в този участък - имаме разширен участък в артерията - аневризма.
Затова кликваме тук и това вече е нашата начална точка.
Продължаваме напред, избираме "триизмерен поглед".
И ето я аневризмата, точно тук.
Всичко, което ви показах, става за не повече от З0 секунди.
По принцип, това би отнело 6 или 7 часа и няколко ангиограми.
А сега, пациентът отдавна вече си е вкъщи, или на работа.
Днес нововъденията в медицината придобиват все по-различни форми.
Чрез комбинация от познание върху анатомията, компютърен софтуер
и анимация, Том Кракъс осигурява на лекарите триизмерен, неинвазивен
начин да засичат и разрешават много по-сложни проблеми.
При сканирането, уредът се завърта около вас, плъзга се все едно,
че реже нещо като филия хляб.
В уреда всъщност има няколко скенера.
Затова, когато се завърти веднъж, той всъщност е направил 64 разреза.
Компютъризираната технология ни позволява да обърнем
тези разрези в цялостен три-измерен образ.
От своето работно място, Том Кракъс, може да качва своите открития
на компютърна мрежа, която обслужва 6 болници и 50 други учреждения.
те изграждат Адвентната Болнична система "Кетъринг"в Дейтън, Охайо.
В началото на миналия век, Чарлз Ф. Кетъринг
бил сред най-надарените изобретатали.
Повече патенти на свое име имал само Томас Едисон.
Иновациите и технологиите били най-важното за Чарлз Т. Кетъринг.
Той постоянно търсел в технологиите отговори на всички проблеми.
Този пациент ще се възползва от новата технология за сканиране.
Той има животозастрашаваща аневризма на аортата.
Ако аневризмата изведнъж се спука, цялата му кръв
ще се излее в коремната кухина за няколко минути.
В почти половината от случаите, човек умира на място,
преди да е успял да извика спешна помощ.
Преди да имаме уредът за ангиография, единственият начин да излекуваме това,
беше да да го отворим и да оперираме.
Това би оставило голям белег и ще са необходими
седмици за възстановяване, дори месеци.
А ако можем да направим това през един обикновен катетър,
пациентът ще може да си тръгне още днес.
найстина е невероятно!
Уилям, сега ще снимаме, стой неподвижно!
Но преди да започне процедурата, д-р Шварц определя стратегията си,
с помощта на триизмерен образ.
Триизмерният образ ни помага много да решим какво ще правим с пациента.
Много често това ни спестява редица други процедури и ненужна работа.
Много лекари ми казват, че са страшно развълнувани от възможността да работят
с триизмерен образ, защото така могат да бъдат много по-прецизни.
Изучават внимателно образа и знаят, че така ще нанесат минимална вреда.
Ето го диаметърът, точно над бъбрека. Запамети го.
Това, което той прави, влияе пряко върху грижата за пациента и решенията,
които лекарят ще вземе, за да го лекува.
Има ли нещо по-добро от това? Забавно е, помагаш на хората.
Невероятно е!
Лошото при сърдечните заболявания на по-голяма част от пациентите ми е,
че те могат да бъдат предотвратени напълно,
с подходящото образование и промени в начина на живот.
Когато пациентите идват при мен
и започваме да говорим за начина им на живот,
първото, което им казвам е, че няма да искам от тях да правят нищо,
което и аз не правя.
Тогава те си поемат дълбока въздишка на облекчение и си казват:
"Е, значи няма да е толкова страшно."
След това обаче, им казвам, че съм вегетарианец,
бягам по 10 км почти 4 дни седмично,
не пуша и не пия алкохол.
В медицината технологиите и откритията се развиват толкова бързо,
че за лекарите е почти невъзможно постоянно да са в течение.
Затова, ако някой ме попита: "Ако трябва да избираш,
какво би предпочел - някой много компетентен
и в час с технологиите, или някой много състрадателен?"
Аз казвам: "Искам и двете!" Защото, ако си посветен на пациента,
ти ще се усведомиш за най-новите технологии и как можеш
да ги използваш в услуга на пациента си.
Знаете ли, когато сте лекар, вие се докосвате до хората, когато страдат.
Пред себе си имаш хора, които се нуждаят от надежда, лечение
и добри новини, от някой, който да го е грижа,
някой, който да им помогне да се чувстват по-добре.
Когато докоснеш живота на пациента, извършваш нещо свято.
Животът е нещо свято.
Мисля, че работата е свята, защото приема за своя основа идеята,
че всяко човешко същество е важно.
Всяко човешко същество е свещено, има право на грижа,
на състрадание и щедрост, в рамките на възможностите на всеки.
Защо съществуват тези права?
Има ги, защото вярваме, че Бог счита всяко човешко същество за свято.
От другата страна на Болница Кетъринг,
е църквата, където хората се събират за съботно богослужение.
Споделяйки адвентното преживяване на съботата,
ние споделяме своята солидарност с първоначалния завет на Писанието,
както и със завета на еврейския народ.
Адвентистите били убедени, че правилният ден за спазване
от християните не е неделя, първият ден от седмицата,
а седмият ден от седмицата.
Съботата е едно потвърждение на Сътворението.
Господ си починал в края на Сътворението,
зарадвал се и харесал всичко, което бил сътворил.
Това означава, че светът е добър, скъпоценен, трябва да се затвърди
и да се полага грижа за него.
Божият план за 24-часова свята почивка
е абсолютно необходим за човешкия организъм.
Ние всички споделяме идеята, че всяка седмица, ще оставим
настрана ангажиментите си, различията си и ще се съберем заедно.
Има нещо особено в тази почивка, можеш да кажеш: "Днес съм свободен
да не пускам пералнята, свободен да не ходя на работа,
да не чистя къщата."
Това е денят, в който ние ходим на богослужение и след това
празнуваме със семействата си.
Тук, както и в други църкви медицинска сестра от общността
използва деня за среща, за да представя здравни програми,
или просто да провери пулса на хората от своята конгрегация.
В миналото, църквите били място за изцеление.
Хората отивали там за изцеление.
Дяконите в ранните църкви били тези, които лекували.
Те се занимавали с хората със здравословни проблеми.
С напредването на годините обаче, по някакъв начин,
църквата като че ли изместила от фокуса си лечението.
Затова медицинската сестра в общността на вярващите
се старае църквата да се върне към здравната си мисия.
Дълбоко залегнала в нашата история е цялостната концепция, че телата ни
са храм на Святия Дух, те принадлежат на Бога
и трябва да се грижим добре за тях.
Платон казва, че тялото е затвор за душата.
Представата, че по някакакъв начин душата е съвършен идеал,
а тялото е нещо като ковчег, в който душата обитава,
и отношенията между двете не са много приятни,
защото тялото те дърпа надолу,
е повлияла силно на християнската традиция.
Ние приемаме, че тялото по същество е добро.
Може би правим лоши неща с него, но все пак, то по начало е добро.
То е дар от Бога.
Може би това е свързано с друг аспект от адвентните вярвания,
а именно, че човешкото същество по принцип е физическо.
Това означава, че няма някаква част от нас - дух или душа,
която живее независимо от тялото.
Затова, ние сме физически същества от началото до края,
а бъдещето след смъртта е възкресение на тялото.
Няма безсмъртна душа, която да продължава да живее.
Когато веднъж погледнеш на тялото от тази гледна точка,
започваш да осъзнаваш, че грижата за тялото
е нещо изключително важно.
- Този месец си имал рожден ден? - Да.
- На колко години си сега? - На 91.
- 91? Взимаш ли някакви лекарства за кръвното налягане?
- Не, не. Трябва да си по-стар за това.
Мили Милс е на 92 години. Освен, че ходи поне по 5 км на ден,
тя има още една тайна за продължителен живот.
Не ям нищо, което има майка.
Мисля, че адвентистите са малко по-различни по отношение на общността.
Идеята за почитане на съботата като седми ден,
донякъде ги отделя от всички останали.
И поради това, те се стремят да прекарват повече време заедно,
да бъдат с хора, които споделят същите идеи и същия график.
Напоследък отново започва да се набляга на растителната диета.
Елън Уайт също говори, че диетата, дадена от Бог на Адам и Ева в Едем,
е най-добрата. Не са убивали животни, не е имало смърт.
Затова са се хранили с плодове, житни растения, ядки и зеленчуци.
До преди 4 десетилетия, около 25% от американците
бяха с наднормено тегло.
Сега вече наближава 70%, като по-голяма част от това увеличение
стана през последните 20 години.
Най-бързо расте групата на болезнено затлъстелите.
По определение, това са хората с повече от 50 кг наднормено тегло.
Хедър Пеня, дипломиран лекар от Харвард,
работи в болница Сейнт Хелена, в богатия на лозя окръг
Напа Вали, Калифорния.
Това е най-старата адвентна болница, създадена е през 1878.
Тя има много сходства с първоначалните санаториуми
като комбинира природната среда с лечението.
От самото си начало, болницата
е подпомагана финансово от местните винари -
някои от водещите имена във винената индустрия -
въпреки факта, че повечето адвентисти не пият алкохол.
Сейнт Хелена е традиционна болница с водещо сърдечносъдово отделение.
Тук обаче, се отделя сериозно внимание върху работата на ума и ролята му
за цялостното здраве на човека.
Да, тази нощ спах много добре.
Тук има психиатрично отделение с 29 легла, здравен център,
в който се провеждат програми за справяне с наднорменото тегло,
както и програма за спиране на пушенето.
Последната води началото си от 1969
и е сред първите по рода си в страната.
Започнах горе-долу на 12 г., а вече съм на 52
и имам здравословни проблеми.
Сигналната лампа светна и е време да спра.
Кой е най-важният рисков фактор, който може да променим
и да увеличим шансовете на човек да бъде здрав и да живее по-дълго?
Той трябва да спре пушенето.
То е най-големият причинител на смърт в страната,
сред смъртните случаи, които могат да бъдат предотвратени.
- Показваш данни на заклет пушач. - Все още?
- Да, все още.
Мозъкът е забележителен с това, че повтаря поведението,
за което получава награда.
От моя опит, хората са склонни да променят поведение,
което им носи награда, само ако животът им е станал
толкова болезен, че не могат да продължат повече,
или ако разберат, че рискуват да получат инфаркт, инсулт и т.н.
- Тук пише, че сте пробвали повече от 10 пъти да спрете.
- Да, правих много опити. - 24 часа ви се вижда трудно, така ли?
- Да, засега не мога да издържа цял ден. - Какво става, когато спрете да пушите?
Колко скоро след това започвате да се чувствате зле?
- Незабавно. Много е странно. Нещо става в ума ми,
веднага след като взема решение.
Откриваме все повече типове поведение, склонно към пристрастяване,
които са свързани с химия в мозъка - нещо, което тепърва започваме
да разбираме и да се стремим да лекуваме.
Мит е, че никотинът е вреден.
Никотинът всъщност кара хората да пушат тютюн.
Той причинява пристрастяване, по-силно от всяко друго вещество,
познато на човечеството.
Но сам по себе си, никотинът никога не е водил до медицинско заболяване.
Всичките останали вещества причиняват рак, емфизем,
коронарен инфаркт и инсулт.
- Добре, справяте се добре.
Пулсът ви е достигнал първата ни цел, успяхме да постигнем това.
Електро-кардиограмата ви изглежда много добре, значи се справяте добре.
Д-р Пеня ръководи програма за контрол на теглото,
наречена "трансформация" -
повече от 11 дни на постоянно наблюдение, лекции
за диети и здравословно хранене, упражнения.
Хората започват да правят промените в живота си,
които за много от тях са станали задължителни.
Има 5 неща, които ако човек изпълнява, ще намали риска от от рак с около 70%.
Те са: редовно да правиш упражнения, да поддържаш идеалното си теглото,
да ядеш повече плодове и зеленчуци, да ядеш по-малко месо, да не пушиш.
Какъв процент от американците изпълняват и петте?
- Само 3% !
Ние трябва повече да помагаме на хората да ги изпълняват.
Това би допринесло много за здравето на нацията като цяло.
Надебелях с повече от 20 кг.
Имах висок холестерол, високо кръвно налягане,
бях в преддиабетно състояние и просто исках да се прочистя.
Вече сме анализирали повече от 400 души.
Открихме, че нивото на кръвната захар спада с 12%,
холестеролът в кръвта пада с 15%, триглицеридите - с почти 30%.
Ако сметнем броя на всички хора с пристрастявания
( алкохол, пушене, наркотици ), на които сме помогнали тук,
както и тези с наднормено тегло, ще получим над 20 000 души,
които са преминали през нашите програми.
Когато мислим за това
как да помогнем на хората със зависимости,
винаги става дума за това, да им вдъхнем кураж.
В болница Сейнт Хелена разполагаме с псхиатрично отделение
за хоспитализация с 21 легла.
Също така, имаме възстановителен център с З9 легла,
отделен за лечение на алкохолни проблеми
и наркотична зависимост.
Общата статистика, която идва от Националната Агенция за здраве
и служба на човека, както и от
Националния институт за психично здраве, показва,
че 1 на всеки 4 възрастни в САЩ има определен психичен проблем,
психично разстройство - независимо дали става дума
за лека депресия, безпокойство, или всичко до случаите на тежка депресия,
които наблюдаваме в нашата болница, биполярно разстройство, шизофрения и др.
Психичното здраве - бих го определил като хронично заболяване
с остри изблици, подобно на диабета.
Психично болният идва при нас с остри симптоми,
с които ние се справяме в приемното отделение.
След това се надяваме, че лекарствата, които предписваме,
ще проработят, че самият човек ще участва активно в терапията,
че ще получи подкрепа от своите близки, за да се справи
с това хронично заболяване.
Все още съществуват мнения, че има волеви аспект - някакъв елемент
на самоконтрол на душевното заболяване.
Сякаш човек трябва сам да се вземе в ръце.
Но това въобще не е така.
В мозъка като орган, протичат химични реакции,
които водят до поведение,
което човек е трудно да контролира на повърхността.
Това найстина е заболяване.
Целта ни е да извадим човека от болницата,
да го върнем към нормалния живот. Лечението дава резултат.
Преди 4 месеца, д-р Леонард Бейли се подготвя да оперира бебето Дейвид,
като се надява, че ще се намери донор на сърце.
Най-накрая телефонът иззвънява.
Това е един велик ден за Дейвид. Няма как да е по-велик.
Детските донори са или случаи на внезапна смърт на дете,
или в резултат на малтретиране.
Съжалявам, че това се случва в тази страна.
Или пък причината е някаква невинна злополука.
Всеки път, когато правим това, ние се чувстваме като участници
в някакво чудо.
Самият факт, че можем да спрем сърцето му и то ще забие отново -
в това има нещо свръхестествено.
- Готови ли сте?
Фактът, че можем да извадим сърцето му,
да го поставим в стъкленица и да му поставим ново сърце
е още едно чудо.
"Чашата ми се прелива. найстина, благост и милост
ще ме следват през всичките дни на живота ми.
И аз ще живея завинаги в дома Господен."
Всеки път, когато четем този псалм се вълнуваме,
защото той казва всичко онова, което изпитваме сега.
Просто четем и усещаме мириса на нашето бебе.
Миризмата. Миризмата на нашето бебе.
Ето какво правим тук.
Когато отиваме към операционната всеки ден,
изпитваме чувство за мисия.
Мисля, че мога да го опиша само така.
А уникалното е, че това няма нищо общо
с някакво специфично религиозно вярване.
Това е просто нещо свято.
- Всичките свръзки са направени. Изглеждат добре.
Надяваме се, че когато всичко свърши, Дейвид ще бъде добре.
Знам, че родителите на Дейвид са много благодарни за тази възможност.
Всички ние имаме нужда да видим тази вяра изпълнена в живота си.
Но имаш нужда и да правиш нещо с нея.
Хубавото при грижата за здравето е, че преобразява живота на хората.
Благодаря ви за помощта. Добра работа!
Толкова сме щастливи.
Чувстваме, че това е нов шанс, нова възможност, нов живот за всички.
В днешно време религиите се опитват да наблегнат на това,
колко важно е да бъдеш здрав.
Мисля, че се усеща някакво по-силно чувство за отговорност.
Не само пред самия себе си, но и пред едно по-висше Същество.
Когато погледнеш на тялото като дар от Бога
и когато поемеш отговорността, която имаме като хора,
да се грижим за телата си, това започва да ти влияе
по удивителен начин, всяка сутрин, когато се събуждаш.
Америка започва да осъзнава
колко скъпо е да живееш живот, пълен с болести.
Много е скъпо, не е забавно,
намалява потенциала, който всеки човек има.
Искам, когато стана на 80, да мога да скачам с парашут
заедно със съпруга ми.
Да се следват здравните правила не е някакво библейско законничество.
Правим го, защото ще се чувстваме по-добре,
отношенията ни ще бъдат по-добри, ако сме здрави.
Добре дошъл вкъщи Нека партито започне!
Бихме искали да споделим с всеки, когото познаваме,
какво се случи в живота ни и подаръкът, който имаме в ръцете си.
Очакването дава надежда за бъдещето, смисъл, нови възможности.
То дава на бъдещето, независимо от всички трудности,
с които можем да се сблъскаме, нещо, за което да се надяваш
и нещо, което да чакаш с нетърпение.
Тук пише "Никога не се предавай!"
Точно така, пише "Никога не се предавай!"
Дейвид Ескарега продължава да расте.
За повече информация, посетете: www.thеаdvеntiststhеfiIm.соm